Държавен вестник, бр. 84, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  84
1. декларация за несъвместимост;
2. декларация за имущество и интереси;
3. декларация за промяна в декларирани 
обстоятелства в декларацията по т. 1;
4. декларация за промяна в декларирани 
обстоятелства в декларацията по т. 2 в частта 
за интересите и за произхода на средствата 
при предсрочно погасяване на задължения 
и кредити.
(2) Декларациите по ал. 1, т. 1 и 3 се по­
дават пред органа по избора или назначава­
нето, съответно пред постоянна комисия на 
съответния общински съвет – за общинските 
съветници и кметовете, а декларациите по 
ал. 1, т. 2 и 4 – пред Комисията.
(3) Органите по ал. 2 утвърждават образци 
на декларациите по ал. 1, т. 1 и 3, както и фор­
мат за тяхното съхранение в електронен вид.
(4) Подаването и проверката на декларации­
те за имущество и проверката за конфликт на 
интереси на съдии, прокурори и следователи, 
включително на председателите на Върховния 
касационен съд и Върховния административен 
съд, главния прокурор, административните 
ръководители на органите на съдебната власт 
и на техните заместници, се извършват при 
условията и по реда на Закона за съдебната 
власт. Правилата за конфликт на интереси в 
този закон намират приложение, доколкото 
Законът за съдебната власт не предвижда друго.
(5) Декларациите се подават на хартиен и 
електронен носител или по електронен път.
Чл. 50. (1) При заемането на публична 
длъжност, за която с Конституцията или 
със закон са установени несъвместимости, 
лицето подава пред органа по избора или 
назначаването или пред съответната комисия 
за лице по чл. 90, ал. 2, т. 1 и 3 декларация 
за несъвместимост в едномесечен срок от 
заемането на длъжността.
(2) При промяна на заеманата длъжност, 
включително и когато е налице прекъсване 
не повече от един месец между заемането 
на длъжностите, за които съответното лице 
е задължено по този закон, не се подава 
нова декларация за имущество и интереси. 
Лицето не подава нова декларация и за не­
съвместимост, освен ако за новата длъжност 
са предвидени различни несъвместимости.
(3) Когато лицето е декларирало наличие 
на несъвместимост, то е длъжно в едноме­
сечен срок от подаване на декларацията да 
предприеме необходимите действия за отстра­
няване на несъвместимостта и да представи 
доказателства за това пред органа по избора 
или назначаването.
(4) В случай че лицето не предприеме 
действия за отстраняване на несъвмести­
мостта в срока по ал. 3, органът по избора 
или назначаването предприема действия за 
прекратяване на правоотношението.
(5) Когато в специален закон е предвидено 
задължение за подаване на декларация за 
несъвместимост от съответните лица преди 
възникване на трудовото или служебното 
правоотношение, същите лица не подават 
допълнителна декларация за несъвместимост 
след възникване на правоотношението.
Чл. 51. (1) Лицата, заемащи публични 
длъжности, подават пред Комисията декла­
рация за имущество и интереси в страната и 
в чужбина, в която декларират:
1. недвижимо имущество;
2. моторни сухопътни, водни и въздухо­
плавателни превозни средства, както и други 
превозни средства, които подлежат на регис­
трация по закон;
3. парични суми, притежавани в брой 
или в банкови сметки, на обща стойност над 
10 000 лв. платежни инструменти на прино­
сител, съгласно § 1, т. 7 от допълнителните 
разпоредби на Валутния закон, независимо 
в каква валута;
4. вземания на обща стойност над 10 000 лв., 
включително в чуждестранна валута;
5. вложения в инвестиционни и пенсионни 
фондове, с изключение на допълнителното 
задължително пенсионно осигуряване, и екви­
валентни форми на спестявания и инвестиции, 
ако общата им стойност надвишава 10 000 лв.;
6. налични ценни книги, дялове в дружест­
ва с ограничена отговорност и командитни 
дружества и финансови инструменти по чл. 4 
от Закона за пазарите на финансови инстру­
менти, както и криптовалути;
7. задължения и кредити, в т. ч. и по кре­
дитни карти, на обща стойност над 10 000 лв., 
както и договорените лихвени проценти по тях;
8. трудови доходи, получени през предход­
ната календарна година;
9. доходи извън тези за заеманата длъж­
ност, получени през предходната календарна 
година, когато са над 10 000 лв.;
10. чуждо недвижимо имущество и чужди 
моторни сухопътни, водни и въздухоплава­
телни превозни средства на стойност над 
10 000 лв., които лицето или неговият съпруг, 
или лицето, с което то се намира във фак­
тическо съжителство на съпружески начала, 
трайно ползва, независимо от основанията 
за това и от условията на ползване; не се де­
кларира имущество на институцията, в която 
лицето заема съответната длъжност;
11. дадени обезпечения и направени разхо­
ди от тях или в тяхна полза, или в полза на 
лицата по ал. 4 с тяхно съгласие, когато те не 
са платени със собствени средства, с публични 
средства или със средства на институцията, 
в която заемат длъжността, за:
а) обучение;
б) пътуване;
в) други плащания с единична цена над 
1000 лв.;